b'\n_START_ARTICLE_\nWilhelm Baum\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudiral je zgodovino, germanistiko in teologijo v Innsbrucku, Rimu, Mainzu in T\xc3\xbcbingenu, med drugim pri Ernstu Blochu in Hansu K\xc3\xbcngu. 1971 je v Innsbrucku doktoriral iz filozofije, 1999 pa je v Gradcu postal \xc5\xa1e doktor teologije. 1995 je postal docent za srednjeve\xc5\xa1ko zgodovino na Univerzi v Celovcu, nekaj \xc4\x8dasa pa je u\xc4\x8dil tudi na Univerzi Karla Franca v Gradcu._NEWLINE_Bil je sodelavec revije Celov\xc5\xa1ki zvon, 1999 pa je ustanovil zalo\xc5\xbebo Kitab-Verlag Klagenfurt Wien. Danes \xc5\xbeivi v Celovcu in ne u\xc4\x8di ve\xc4\x8d, ampak dela samo \xc5\xa1e kot direktor te zalo\xc5\xbebe, ki ima v tem mestu svoj sede\xc5\xbe. Zaslu\xc5\xbeen je za prevode in izdaje nekaterih slovenskih avtorjev, ki v zalo\xc5\xbebi izhajajo pri t. i.\xc2\xa0\xc2\xbbSlowenische Reihe\xc2\xab\xc2\xa0(slovenski seriji). Je \xc4\x8dlan kluba PEN.'